טקס יום הזיכרון לרצח רבין תשע''ה - טיוטה

**חלק א': מחאה ורצח**

התקופה שלאחר חתימת [הסכמי אוסלו](http://he.wikipedia.org/wiki/%D7%94%D7%A1%D7%9B%D7%9E%D7%99_%D7%90%D7%95%D7%A1%D7%9C%D7%95) הייתה תקופה סוערת במדינה. [טבח מערת המכפלה](http://he.wikipedia.org/wiki/%D7%98%D7%91%D7%97_%D7%9E%D7%A2%D7%A8%D7%AA_%D7%94%D7%9E%D7%9B%D7%A4%D7%9C%D7%94) וגל של [פיגועי התאבדות](http://he.wikipedia.org/wiki/%D7%A4%D7%99%D7%92%D7%95%D7%A2_%D7%94%D7%AA%D7%90%D7%91%D7%93%D7%95%D7%AA) בישראל בשנים [1994](http://he.wikipedia.org/wiki/1994)-[1995](http://he.wikipedia.org/wiki/1995), שבהם נהרגו עשרות אנשים, עוררו קרע חריף בין ימין ושמאל. מסע ציבורי נרחב נוהל נגד מדיניות הממשלה ויצחק רבין, שעמד בראשה. הפגנות רבות נערכו בכל רחבי הארץ - הפגנות מאולתרות שאורגנו בזירות פיגועים מיד לאחר התרחשותם, והפגנות שבהן נחסמו כבישים וצמתים. מפגינים קראו "רבין בוגד" ו"רבין רוצח", וכרזות המציגות את רבין עטוי [כאפייה](http://he.wikipedia.org/wiki/%D7%9B%D7%90%D7%A4%D7%99%D7%99%D7%94) ומחבק את [ערפאת](http://he.wikipedia.org/wiki/%D7%99%D7%90%D7%A1%D7%A8_%D7%A2%D7%A8%D7%A4%D7%90%D7%AA) נתלו ברחבי הארץ והונפו בהפגנות הימין.‏ בשמאל היו שהתריעו מפני פגיעה ברבין על ידי פעילי ימין קיצוני.  אל מול האשמות וחששות אלה היו בימין שהאשימו את השמאל בפרובוקציה ובניסיון לסתימת פיות.

כמשקל נגד להפגנות הימין ארגנו תנועות השמאל הפגנה גדולה לתמיכה בממשלה וברבין, תחת הכותרת - "כן לשלום, לא לאלימות", הפגנה שבסופה נרצח רבין.

במשנה מסכת אבות, פרק ח' משנה י"ז: "כל מחלוקת שהיא לשם שמיים, סופה להתקיים; ושאינה לשם שמיים, אין סופה להתקיים; איזו היא מחלוקת שהיא לשם שמיים, זו מחלוקת הלל ושמאי; ושאינה לשם שמיים, זו מחלוקת קורח ועדתו."

אם כן, מהי מחלוקת שאינה לשם שמיים? מחלוקת שאינה לשם שמיים היא מחלוקת שנועדה לשם הוויכוח, ההתנצחות, היא נובעת מאינטרסים אישיים ונסיון להכפיש את הצד השני. ולעומתה מחלוקת לשם שמיים היא מחלוקת שמטרתה לחתור לגילוי האמת. מחלוקת שהיא סביב סוגיה שבדמם של החולקים, לא סתם.

**לא סתם**   
[**אמיר דדון**](http://shironet.mako.co.il/artist?prfid=2349&lang=1)   
**מילים ולחן:**[**אמיר דדון**](http://shironet.mako.co.il/artist?prfid=2349&lang=1)  
  
תראי, יש ים של אנשים ברחובות   
רוצים לחיות, רוצים בכבוד   
אם נשאר ביחד עוד שנים רבות   
איך נתרפק על התמונות כשנזכור שלא סתם   
  
לא סתם הכול פה מסתובב   
לא סתם   
לא סתם תראי אני אוהב   
לא סתם   
  
עכשיו הזמן לראות ביחד ת'אמת   
להסתכל על החיים בלי לפחד   
את יודעת, אני אף פעם לא זוכר   
אני רק מרגיש ואת זה אני כותב.. כי לא סתם   
  
לא סתם הכול פה מסתובב   
לא סתם   
לא סתם תראי אני אוהב   
לא סתם... לא סתם

* הקרנת קטע בן שתי דקות ובו רואים את רצח ראש הממשלה.

מתוך דברי הרה"ג רבי עובדיה יוסף זכר צדיק לברכה שנפטר בשנה שעברה, ג' בחשוון תשעד, בעקבות רצח רבין:

"הכל יודעים שתורתנו הקדושה דרכיה דרכי נעם וכל נתיבותיה שלום [...] והאיש אשר הרהיב עוז לעשות מעשה נפשע ונתעב כזה של עוון שפיכות דמים – שהוא משלוש עבירות החמורות ביותר [...] הוציא את עצמו מכלל ישראל, והוסיף אל חטאתו פשע, שתולה את מעשהו בהלכה, כמאמר הידוע אם רצית ליחנק הוי תולה את עצמך באילן גדול. ואין ספק שהוא בכלל מגלה פנים בתורה שלא כהלכה, שאמרו חז"ל עליו, שאפילו אם יש בידו תורה ומעשים טובים, אין לו חלק לעולם הבא. וכל שכן האיש אשר עשה בזדון לשפוך דם נקי על פי דעתו והוא מסלף את ההלכה, גדול עוונו מנשוא, וראוי לגינוי בכל פה. והרי ההלכה שלנו מתעבת מאוד את מי ששופך דם נקי של אדם מישראל, שהוא כאילו איבד עולם מלא. [...] ולא עוד, אלא שהרוצח הזה חילל שם שמים ברבים, שעשה את עם ישראל הצדיקים והישרים לחרפה ולקלס בעיני העמים, לומר, ראו נא יהודים באים ורוצחים ראש ממשלה יהודי, ולא נשמע מעולם בכל תקופת גלותינו, מעשה נפשע כזה, והרי בתקופת חורבן בית שני כשרבו הרצחנים מרוב שנאת חינם שביניהם, גרמו לביטולה של מלכות ישראל וחורבן בית המקדש וגלות ישראל בין העמים, ועדיין יצר הרע של שנאת חינם מרקד בינינו, ומרבה קנאה ושנאה בין אחים.

אני מזהיר וחוזר ומזהיר את עם ישראל, לבל יוסיפו עוד במעשה ההפגנות, ולא יוסיפו באלימות, וילכו בדרכי התורה והמצוות, אשר יעשה אותם האדם וחי בהם.

אמנם נכון שהיו לצערנו הרב מסיתים נגד מדיניות ראש הממשלה, בביטויים אלימים, חץ שחוט לשונם. והמוסתים שלחו ידם והגיעו לשפיכות דמים, ואינם יכולים לרחוץ בניקיון כפם, ולומר, ידינו לא שפכו את הדם הזה, עליהם להכות על חטא ויודו על פשעם, ויחזרו בתשובה שלימה, וילכו בדרך התורה שדרכיה דרכי נועם וכל נתיבותיה שלום.

עם ישראל צריך להתאחד כאיש אחד חברים, ואנו תפילה לעילוי נשמתו של המנוח יצחק רבין, נוחו עדן, אשר היה איש הגון, לא רק ביחסים שבין אדם לחברו, אלא פעל כמיטב יכולתו גם למען הדת, כדי שההלכה לא תתפרק מעם ישראל תנצב"ה".

**חלק ב': האם עם אחד אנחנו?**

דתיים, חילונים, ימנים, שמאלנים, אשכנזים, מזרחים, אתיופים, רוסים, מתגייסים, משתמטים, עולים, יורדים, וותיקים וחדשים. העם שלנו מורכב מקבוצות ותתי קבוצות רבות. האם עם אחד אנחנו? האם "פתאום קם אדם בבוקר ומרגיש כי הוא עם"? או אולי "אדם נשאר אדם"?

**שיר בבוקר בבוקר + אל תקרא לי עם**   
**שלמה ארצי /** [**שלום חנוך**](http://shironet.mako.co.il/artist?prfid=960&lang=1)   
פתאום קם אדם בבוקר   
ומרגיש כי הוא עם ומתחיל ללכת,   
ולכל הנפגש בדרכו קורא הוא שלום.   
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
אם אתה עובר אצלנו בשכונה   
תראה שם על הקיר כתובת ישנה -   
"ישמור אותי האל מפני האמונה"   
  
אין שום עם סגולה יש רק יחידים   
לא כולם טיפשים ולא כולם מודים   
אלה יהודים ואלה יהודים   
אדם נשאר אדם,   
אל תקרא לי עם.   
  
אותה גלות גם פה לשווא אני עובד   
כמה עוד גולני מול מתאבד בודד   
לא מאלהים, ממך אני חרד   
  
שוב אתה רוכב כשנשפך פה דם   
שוב אתה חושב שאתה חכם   
אם לא שמת לב גם אני קיים   
מה יש לי איתך מה יש לי איתם   
אדם נשאר אדם,   
אל תקרא לי עם   
  
כשפרחים פורחים וילדים שמחים   
ואויבים מפעם הם היום אחים   
הגיבורים נחים והגבולות פתוחים   
השיירה עוברת והכלבים נובחים...   
  
אדם נשאר אדם אל תקרא לי -   
אל תקרא לי עם.   
  
אם אתה עובר אצלנו בשכונה   
תראה שם על הקיר כתובת ישנה -   
"גם המציאות זקוקה להגנה,   
ישמור אותי האל מפני האמונה"   
אדם נשאר אדם,   
אל תקרא לי עם.

**חלק ג': אחדות / אחדות למרות המחלוקות / מה בכל זאת מאחד בינינו**

(אופציות לטקסטים):

**מדברי הרב סולוביצ'יק**

"היחידים השייכים לקהילה משלימים אלו את אלו. בכל אדם יש משהו מיוחד במינו, נדיר, שאינו ידוע לאחרים: לכל יחיד יש משהו מיוחד לומר, צבע מיוחד להוסיף לקשת הצבעים הקהילתית. לפיכך, כאשר מצטרף האדם הבודד לקהילה, הוא מוסיף מימד חדש למודעות הקהילה. הוא תורם משהו, ששום אדם אחר לא יכול היה לתרום. הוא מעשיר את הקהילה. אין לו תחליף. היהדות מאז ומתמיד ראתה את היחיד כאילו הוא עולם קטן... בשל אותה מיוחדות, מתכנסים בני האדם ביחד, משלימים אלו את אלו, ומשיגים אחדות."

**מדבריו של יצחק רבין**

"גם אם אין רואים כולם עין בעין, גם אם יש חילוקי דעות ובלבד שהם אינם בבחינת "ייהרג ובל יעבור", גם אם יש הבדלים וניואנסים, טוב וחשוב להתווכח אבל גם לחרוק שיניים, לנשוך שפתיים, ולהמשיך ביחד, כדי להגיע למטרה המשותפת. כאשר טובתה של המדינה קודמת לכל חשבון אישי ומפלגתי."

שיר: 'ישראל' / עידן עמדי (מילות השיר בהמשך המסמך)

**מדברי זבולון המר**

"חכמינו ידעו את הלהט של מחלוקות לשם שמיים והעמידו את העיקרון של "אלו ואלו דברי אלוקים חיים" ומזומנים היו בית הלל ובית שמאי לשבת יחד בבית המדרש, אלו מטמאים ואלו מטהרים, אלו מחייבים ואלו מזכים, ואינם פוסלים זה את זה ואינם שואפים להשתיק ולהשליך את בר הפלוגתא מבית המדרש החוצה. בית הלל שנו לתלמידיהם את דברי בית שמאי לדבריהם, ואף הקדימו דברי בית שמאי בתחילה.

עלינו לחתור לסובלנות פנימית מתוך קבלה של זכותו של חברך לחשוב ולהאמין אחרת, ולהיות יהודי, ציוני וישראלי על פי דרכו, הבנתו והכרתו. אחרת תתפורר רקמת חיינו כאן. קראה לכל פינות העם, - אל תבוזו לחולקים עליכם. פלורליזם, אין פירושו שכולם צודקים או שהכל מותר, פירושו הוא רק שבמקום לבזות את החולק עליך, במקום לשלול את זכויותיו, לחשוב ולדבר ולשגר בו חיצים – אתה מרגיש חובה פנימית לכבד אותו ואת דעותיו, להאזין להן ברצינות ולהגיב במחלוקת עניינית. תרבות של יצירה פירושה גם תרבות של מחלוקת ומאחורי כל דעה ניצב אדם".

מצגת על "מפילוג – לאחדות".

**שיר שלישי**

**ישראל**

**עידן עמדי**

**מילים ולחן: עידן עמדי**

ישראל, עודו לבד

הם פתאום חושבים עליו

ועוד רגע הם רצים, שבים אליו

הם שבים אליו

ישראל איש מבוגר מאוד

הוא עומד עייף בחדר מדרגות, לבד

לישראל יש גם פצעים פתוחים

צלקות גדולות, במקומות גלויים מדי

הבנים היום בחוץ מבוהלים

אחריהם רודפים מיליון משוגעים

ולך תחזור עכשיו, כשאתה בלי אוויר

אל אבא

וישראל עכשיו קצת מרגיש לא טוב

הוא נפל למשכב וקיצו קרוב אליו

ישראל, עודו לבד

הם פתאום חושבים עליו

ועוד רגע הם רצים, שבים אליו

שבים אליו

ישראל איש מבוגר מאוד

הבנים רצים, מפוחדים, במדרגות אליו

ישראל איש מבוגר מאוד

הוא שוכב עכשיו בחדר מדרגות ,לבד

ישראל אחד, שכבר לומד שנים

על המדף שלו פתוחים אלפי ספרי חייו

לישראל יש שניים עשר בנים

שכבר מזמן עזבו, סטו מהשבילים

והם עומדים בצד, בצעקה קוראים

אליו

אבא, עזוב אותך רעיונות גדולים

אבא, עזוב אותך מרצונות מתים

היום כבר אף אחד לא קורא ספרים

אז די

ישראל, עודו לבד

הם פתאום חושבים עליו

ועוד רגע הם רצים, שבים אליו

ישראל איש מבוגר מאוד

הוא יושב, בוכה בחדר מדרגות, לבד

לישראל יש חלומות רעים

הוא נכווה בחם וגם בצוננים, בלי די

הבנים היום בחוץ משתוללים

חלקם נותנים מכות, חלקם גם בוזזים

וכשהערב בא, שורפים את המילים

של אבא

וישראל שוקד, הוא ממשיך לכתוב

כי מי יודע מתי נשמתו תעזוב אותם

* דברי מנהלת
* שירת התקווה