**מפגש הכנה לשבוע אחדות בע"מ**

מטרות המפגש:

1. המורים יכירו את נושאי השבוע ואת התכנית והלו"ז
2. המורים יכירו וישתמשו במתודות שונות עבור שיעורי חינוך בנושא הנ"ל
3. המורים ילמדו ביחד את הנושא

הכנה + Build up

1. לתלות ברחבי בית הספר בסמוך לחדר המורים כרזות הכנה (מצ"ב בקובץ)
2. להכין ולשכפל חוברות למחנכים לקראת השבוע. בחוברות – תכנון שבועי והצעות לשיעורים למחנכים.
3. לשכפל דפים עם מסגרתX 30
4. להכין כרטיסיות אדומות וצהובות כמספר המשתתפים

מהלך ההשתלמות - כללי:

1. פתיחה, כניסה לנושא, הכרות עם 4 מתודות: דף עם מלבן, סרט, שיר, כרטיסיות בעד ונגד (20 דקות)
2. סרט + עיבוד (30 דקות)
3. מחלוקת לשם שמיים (20 דקות)
4. חלוקת מערכים, תכנים של הטקס והסבר על מבנה השבוע (20 דקות)

מהלך ההשתלמות – מפורט למנחה

1. פתיחה: מיד נסביר במה תעסוק ההשתלמות ונפרט על הנושא, אבל לפני כן – דעו לכם שכל אחד מההפעלות שאנו משתמשים בהן במפגש הזה מתאים גם לתלמידים וכולן מופיעות גם בהצעות לשיעורי חינוך שתקבלו בהמשך.
2. מטלה: חלוקת הדף עם המלבן. מטלה – כתבו בתוך חלק 1 של המלבן אירוע שבו הרגשתי שיש תחושה של אחדות בעם. לחשוב על אירועים תרבותיים, ספורט, פוליטיקה, דת (יום כיפור?)
3. דיון:
   1. מתי הרגשתם לאחרונה אחדות?
   2. אם אנחנו מרגישים אחדות רק כשיש דברים רעים, אולי אחדות מסמלת רק דברים שליליים? אם זה כל כך טוב, מדוע זה לא קיים בשגרה?
   3. תנו דוגמא לדבר טוב שקורה כשיש אחדות
4. העברת הדף ימינה: העבירו את הדף לאדם היושב מימינכם. כל אחד בדף שקיבל, צריך לכתוב את שמו בהתייחס לאירוע שמופיע על הדף ובמקום שבו הוא מרגיש שמתאים – האם הוא בתוך המסגרת או מחוצה לה (או אולי במקום אחר?)
5. דיון קצר – דוגמאות מהמורים
6. השמעת שיר: איך זה מרגיש – כנסיית השכל
7. דיון קצר: האם קיים מאפיין או אירוע אשר נוכל לשים במלבן ויכלול בתוכו את כל העם?
8. מתודת הכרטיסיות: כל המשתתפים יקבלו כרטיסיות אדומות וצהובות (ריקות). כל אחד בתורו יקריא את מה שכתוב אצלו בדף כאירוע שהייתה בו אחדות. המורים שמרגישים חלק מהאירוע\מקרה, ירימו כרטיסיה צהובה. מי שאינו מרגיש חלק, ירים כרטיסיה אדומה.
9. קטעים מפרק בסדרה "העם הנבחר" של ירון לונדון: אתיופים, רוסים, חרדים, ערבים וחלוקת דף צפייה
10. עיבוד: אז מה דעתכם? אנו יותר קרובים להיותנו עם אחד כמו כור ההיתוך, או היותנו חברה רב תרבותית המורכבת מקבוצות שונות, שהמכנה המשותף שלה הוא דל יותר?
11. מטלה: נסו להכניס לאותו המשפט את המילים "אחדות" ו"מחלוקת"
12. דיון: מחלוקת לשם שמיים ומחלוקת שאינה לשם שמיים-הסבר ודיון: מהי בעיניכם מחלוקת לשם שמיים? כיצד הייתם מגדירים אותה?
13. סיום: במהלך המפגש דנו בשאלה האם יש בקרבנו אחדות, מה גבולותיה ודנו בשאלה מהי מחלוקת לשם שמיים. הצענו 6 הפעלות אפשריות: טיזינג לפני שתורם מאד לאוירה ולכניסה לנושא, דף עם מלבן והעברתו למשתתף נוסף, כרטיסיות של בעד ונגד, השמעת שירים, צפיה בסרטון של ירון לונדון עם דף צפיה, שימוש מושכל בדף מקורות, חפצים שונים בכיתה

**נספח – דף מקורות:**

**2**

**שיר בבוקר בבוקר + אל תקרא לי עם**   
**אמיר גלבע /** [**שלום חנוך**](http://shironet.mako.co.il/artist?prfid=960&lang=1)   
פתאום קם אדם בבוקר   
ומרגיש כי הוא עם ומתחיל ללכת,   
ולכל הנפגש בדרכו קורא הוא שלום.   
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
אם אתה עובר אצלנו בשכונה   
תראה שם על הקיר כתובת ישנה -   
"ישמור אותי האל מפני האמונה"   
  
אין שום עם סגולה יש רק יחידים   
לא כולם טיפשים ולא כולם מודים   
אלה יהודים ואלה יהודים   
אדם נשאר אדם,   
אל תקרא לי עם.   
  
אותה גלות גם פה לשווא אני עובד   
כמה עוד גולני מול מתאבד בודד   
לא מאלהים, ממך אני חרד   
  
שוב אתה רוכב כשנשפך פה דם   
שוב אתה חושב שאתה חכם   
אם לא שמת לב גם אני קיים   
מה יש לי איתך מה יש לי איתם   
אדם נשאר אדם,   
אל תקרא לי עם   
  
כשפרחים פורחים וילדים שמחים   
ואויבים מפעם הם היום אחים   
הגיבורים נחים והגבולות פתוחים   
השיירה עוברת והכלבים נובחים...   
  
אדם נשאר אדם אל תקרא לי -   
אל תקרא לי עם.   
  
אם אתה עובר אצלנו בשכונה   
תראה שם על הקיר כתובת ישנה -   
"גם המציאות זקוקה להגנה,   
ישמור אותי האל מפני האמונה"   
אדם נשאר אדם,   
אל תקרא לי עם.

**1**

**לא סתם**   
[**אמיר דדון**](http://shironet.mako.co.il/artist?prfid=2349&lang=1)   
**מילים ולחן:**[**אמיר דדון**](http://shironet.mako.co.il/artist?prfid=2349&lang=1)  
  
תראי, יש ים של אנשים ברחובות   
רוצים לחיות, רוצים בכבוד   
אם נשאר ביחד עוד שנים רבות   
איך נתרפק על התמונות כשנזכור שלא סתם   
  
לא סתם הכול פה מסתובב   
לא סתם   
לא סתם תראי אני אוהב   
לא סתם   
  
עכשיו הזמן לראות ביחד ת'אמת   
להסתכל על החיים בלי לפחד   
את יודעת, אני אף פעם לא זוכר   
אני רק מרגיש ואת זה אני כותב.. כי לא סתם   
  
לא סתם הכול פה מסתובב   
לא סתם   
לא סתם תראי אני אוהב   
לא סתם... לא סתם

3

**משנה מסכת אבות, פרק ח' משנה י"ז:**

"כל מחלוקת שהיא לשם שמיים, סופה להתקיים; ושאינה לשם שמיים, אין סופה להתקיים; איזו היא מחלוקת שהיא לשם שמיים, זו מחלוקת הלל ושמאי; ושאינה לשם שמיים, זו מחלוקת קורח ועדתו."

**5**

**מתוך דברי זבולון המר, שר החינוך לשעבר:**

"חכמינו ידעו את הלהט של מחלוקות לשם שמיים והעמידו את העיקרון של "אלו ואלו דברי אלוקים חיים" ומזומנים היו בית הלל ובית שמאי לשבת יחד בבית המדרש, אלו מטמאים ואלו מטהרים, אלו מחייבים ואלו מזכים, ואינם פוסלים זה את זה ואינם שואפים להשתיק ולהשליך את בר הפלוגתא מבית המדרש החוצה. בית הלל שנו לתלמידיהם את דברי בית שמאי לדבריהם, ואף הקדימו דברי בית שמאי בתחילה.

עלינו לחתור לסובלנות פנימית מתוך קבלה של זכותו של חברך לחשוב ולהאמין אחרת, ולהיות יהודי, ציוני וישראלי על פי דרכו, הבנתו והכרתו. אחרת תתפורר רקמת חיינו כאן. קראה לכל פינות העם, - אל תבוזו לחולקים עליכם. פלורליזם, אין פירושו שכולם צודקים או שהכל מותר, פירושו הוא רק שבמקום לבזות את החולק עליך, במקום לשלול את זכויותיו, לחשוב ולדבר ולשגר בו חיצים – אתה מרגיש חובה פנימית לכבד אותו ואת דעותיו, להאזין להן ברצינות ולהגיב במחלוקת עניינית. תרבות של יצירה פירושה גם תרבות של מחלוקת ומאחורי כל דעה ניצב אדם".

**4**

**מתוך דברי הרב עובדיה יוסף:**

"הכל יודעים שתורתנו הקדושה דרכיה דרכי נעם וכל נתיבותיה שלום [...] והאיש אשר הרהיב עוז לעשות מעשה נפשע ונתעב כזה של עוון שפיכות דמים – שהוא משלוש עבירות החמורות ביותר [...] הוציא את עצמו מכלל ישראל, והוסיף אל חטאתו פשע, שתולה את מעשהו בהלכה, כמאמר הידוע אם רצית ליחנק הוי תולה את עצמך באילן גדול. ואין ספק שהוא בכלל מגלה פנים בתורה שלא כהלכה, שאמרו חז"ל עליו, שאפילו אם יש בידו תורה ומעשים טובים, אין לו חלק לעולם הבא. וכל שכן האיש אשר עשה בזדון לשפוך דם נקי על פי דעתו והוא מסלף את ההלכה, גדול עוונו מנשוא, וראוי לגינוי בכל פה. והרי ההלכה שלנו מתעבת מאוד את מי ששופך דם נקי של אדם מישראל, שהוא כאילו איבד עולם מלא. [...] ולא עוד, אלא שהרוצח הזה חילל שם שמים ברבים, שעשה את עם ישראל הצדיקים והישרים לחרפה ולקלס בעיני העמים, לומר, ראו נא יהודים באים ורוצחים ראש ממשלה יהודי, ולא נשמע מעולם בכל תקופת גלותינו, מעשה נפשע כזה, והרי בתקופת חורבן בית שני כשרבו הרצחנים מרוב שנאת חינם שביניהם, גרמו לביטולה של מלכות ישראל וחורבן בית המקדש וגלות ישראל בין העמים, ועדיין יצר הרע של שנאת חינם מרקד בינינו, ומרבה קנאה ושנאה בין אחים.

אני מזהיר וחוזר ומזהיר את עם ישראל, לבל יוסיפו עוד במעשה ההפגנות, ולא יוסיפו באלימות, וילכו בדרכי התורה והמצוות, אשר יעשה אותם האדם וחי בהם.

אמנם נכון שהיו לצערנו הרב מסיתים נגד מדיניות ראש הממשלה, בביטויים אלימים, חץ שחוט לשונם. והמוסתים שלחו ידם והגיעו לשפיכות דמים, ואינם יכולים לרחוץ בניקיון כפם, ולומר, ידינו לא שפכו את הדם הזה, עליהם להכות על חטא ויודו על פשעם, ויחזרו בתשובה שלימה, וילכו בדרך התורה שדרכיה דרכי נועם וכל נתיבותיה שלום.

עם ישראל צריך להתאחד כאיש אחד חברים, ואנו תפילה לעילוי נשמתו של המנוח יצחק רבין, נוחו עדן, אשר היה איש הגון, לא רק ביחסים שבין אדם לחברו, אלא פעל כמיטב יכולתו גם למען הדת, כדי שההלכה לא תתפרק מעם ישראל תנצב"ה".

**דף צפייה לפרק בסדרה "העם הנבחר"**

1. **באיזו מידה אתה מרגיש קשור לאנשים הבאים המופיעים בסדרה (1-10):**
   1. הבחור האתיופי שדודותיו עולות מאתיופיה \_\_\_\_\_
   2. העולה מאתיופיה שהוריה אמרו לה שייעלו לארץ \_\_\_\_\_\_
   3. העולה מאתיופיה שעל מצחה צלב \_\_\_\_\_
   4. השומר הרוסי במועדון \_\_\_\_\_
   5. עינת שרוף \_\_\_\_\_
   6. אלינה מסקובסקי, סטודנטית מאשדוד \_\_\_\_
   7. אפי רום בעל המועדון \_\_\_\_
   8. בלה רום \_\_\_\_\_
   9. ד"ר תאבת אבו ראס \_\_\_\_
   10. מוהנד אבו ראס \_\_\_\_
   11. אברהם קרויזר \_\_\_\_
   12. אלחנן קרויזר (בנו של אברהם) \_\_\_\_\_
   13. ברוך אלמקייס, ראש עיריית ירוחם לשעבר \_\_\_\_\_
   14. דוד דרעי הבמאי \_\_\_\_\_
   15. ירון לונדון \_\_\_\_\_
2. **מה משותף לקבוצה המדוברת עם יתר החברה הישראלי ומה מבדיל אותה משאר החברה עפ"י הסדרה?**

**(היזכרו בדפים עם המסגרות שאיתם פתחנו את הדיון)**

|  |  |  |
| --- | --- | --- |
|  | בתוך המסגרת | מחוץ למסגרת |
| עולים אתיופים (עד 09:00) |  |  |
| רוסים (12:45-17:34) |  |  |
| בדויים 20:30-22:50) |  |  |
| חרדים 26:20-30:40 |  |  |
| עדות המזרח 39:00-46:30 |  |  |
| אשכנזים |  |  |

מחסן מילים: (ניתן לכתוב מילים משלכם): מוצא, שפה עברית, שפה ערבית, דת יהודית, דת נוצרית, אהבה לארץ ולקרקע, ציונות ואהבת המדינה, רצון להתחבר לחברה הישראלית, רצון להתנתק מהחברה הישראלית, גיוס לצבא, אהבת התורה, אהבת הספר, בית המקדש, קיפוח, עצב, כעס